Foto: REUTERS Fransiya prezidenti Emmanuel Makron hukumat tarkibini yangiladi. Bu haqda Reuters xabar bermoqda. Eng muhim o‘zgarishga hukmron partiya yetakchisi va prezident tarafdori bo‘lgan Kristof Kastanerning ichki ishlar vaziri lavozimiga tayinlanishi aylandi. Fransiya Madaniyat vazirligiga parlamentdan chiqqan Frank Rister, Qishloq xo‘jaligi vazirligini - senatdagi Sotsialistik partiya fraksiyasi yetakchisi Dide Giyom boshchilik qiladigan bo‘ldi. Ta’kidlanishicha, moliya vaziri Bryuno Le Mer va tashqi ishlar vaziri Jan-Iv Le Drian o‘z lavozimlarini saqlab qolishdi. Eslatib o‘tamiz, avvalroq Fransiya hukumati mamlakat siyosati o‘zgarmasligi haqida bayonot bergandi. Fransiya hukumati rasmiy vakili Benjamen Grivoning ma’lum qilishicha, mamlakat vazirlar mahkamasidagi o‘zgarishlarga qaramasdan, o‘z siyosatini o‘zgartirmaydi.